NAAM

Fundashon NAAM, ofisialmente Stichting Nationaal Archeologisch en Antropologisch Memoriebeheer (ingles: National Archeological Anthropological Memory Management Foundation)  i antes konosi komo Nationaal Archeologisch en Antropologisch Museum, ta un instituto pa konserba kultura di Kòrsou, Sint Maarten, Boneiru, Saba i Sint Eustatius. Su sede prinsipal ta na Johan van Walbeeckplein 13, Pietermaai den Willemstad, Kòrsou. 

 Historia 
NAAM a wòrdu fundá 26 di mart 1998 dor di Antias Hulandes komo susesor di e Archeologisch-Antropologisch Instituut Nederlandse Antillen (AAINA),«Historische achtergrond», National Archaeological and Anthropological Memory Management Foundation. Lest 28. oktober 2017. fundá na 1968. El a kambia nòmber despues pa Nationaal Archeologisch en Antropologisch Museum i na 2008 esaki a kambia pa Stichting Nationaal Archeologisch en Antropologisch Memoriebeheer.Jay B. Haviser & R. Grant Gilmore III: «Netherlands Antilles», i Peter E. Siegel & Elizabeth Righter (red.): Protecting Heritage in the Caribbean, University of Alabama Press, 2010, s. 136. 

E organisashon a evolua di e tareanan tradishonal di explotashon di museo pa maneho di herensia kultural, tantu material komo inmaterial i inkluyendo investigashonnan arkeológiko i antropológiko. E ta produsí ademas materialnan edukativo pa plama konosementu di historia i herensia kultural, kual ta fortifiká e identidat kultural di e poblashon di e islanan den un perspektiva karibense.

 Kolekshon 
NAAM ta poseé i mantené vários kolekshon antropológiko i arkeológiko importante. E kolekshon antropológiko ta wòrdu formá pa entre otro e kolekshon Brenneker-Juliana ku ta konta ku mas ku 3000 artefakto i e kolekshon di e famoso polítiko Doktor Da Costa Gomez. Kolekshon Antropologiko, NAAM E parti oudiovisual di e kolekshon Brenneker-Juliana, konosí komo e kolekshon Zíkinzá, ta inkluí mas ku 1000 kantika i kuenta. E kolekshonnan di Antonius van Koolwijk i herensia di sklabitut ta parti di e kolekshon arkeológiko.

 Link eksterno 
 Wèpsait ofisial di NAAM

Category:Herensia
Category:Arkeologia
Category:Kòrsou
Category:Boneiru
Category:Sint Maarten
Category:Saba
Category:Sint Eustatius